Diari Oficial de la Generalitat Valenciana


Sumari del DOGV 9407, del 18-08-2022 (2022/7629)

ORDRE 50/2022, de 3 d'agost, de la Conselleria d'Educació, Cultura i Esport, per la qual s'autoritza el centre privat d'Educació Secundària Complejo Preuniversitario Mas Camarena, de Paterna, per a impartir el cicle formatiu de grau mitjà d'emergències sanitàries, en la modalitat semipresencial o a distància.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9407

Data del DOGV
:   18-08-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/7629


Data del document
:   03-08-2022

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

ORDRE 50/2022, de 3 d'agost, de la Conselleria d'Educació, Cultura i Esport, per la qual s'autoritza el centre privat d'Educació Secundària Complejo Preuniversitario Mas Camarena, de Paterna, per a impartir el cicle formatiu de grau mitjà d'emergències sanitàries, en la modalitat semipresencial o a distància. [2022/7629]  
Antecedents de fet  
Primer. L'expedient ha sigut iniciat pel representant del centre privat d'Educació Secundària Complejo Preuniversitario Mas Camarena, de Paterna, amb codi de centre 4034211, mitjançant sol·licitud d'autorització, presentada en data 28 de febrer de 2022, per a impartir el cicle formatiu de grau mitjà d'emergències sanitàries, en la modalitat semipresencial o a distància.  
Segon. En data 19 de juliol de 2022, la Inspecció d'Educació d'aquesta Conselleria a València emet informe favorable sobre aquest tema.  
Tercer. En data 23 de juliol de 2022, la Direcció General de Formació Professional i Ensenyaments de Règim Especial emet proposta de resolució estimatòria.  
A aquests antecedents de fet se li apliquen els següents  
  
Fonaments de dret  
Primer. D'acord amb l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació atorgada per Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, l'òrgan competent per a adoptar la present ordre és el secretari autonòmic d'Educació i Formació Professional.  
  
Segon. Emesos els informes preceptius i tramitat el procediment conforme a l'Ordre de 4 de maig de 2009, de la Conselleria d'Educació, que regula l'autorització i l'organització de cicles formatius de formació professional en la modalitat semipresencial o a distància en centres privats, vistos els reials decrets que estableixen els títols corresponents, vista la Resolució de 22 de maig de 2018, de la Direcció General de Formació Professional i Ensenyaments de Règim Especial, que estableix el límit màxim de presencialitat exigible per a l'alumnat matriculat en determinats mòduls professionals, i vista la resta de disposicions aplicables en matèria d'ordenació acadèmica de la Formació Professional.  
Amb base en els antecedents de fet i fonaments de dret exposats:  
  
  
  
ORDENE  
  
Autoritzar el centre privat d'Educació Secundària Complejo Preuniversitario Mas Camarena, amb codi de centre 58325068, de Paterna, per a impartir, en la modalitat semipresencial o a distància, el cicle formatiu de grau mitjà d'emergències sanitàries amb una unitat de primer curs des del curs 2022-2023 i una unitat de segon curs des del curs 2023-2024 amb un màxim de 45 llocs escolars per a cada unitat.  
  
La present autorització serà efectiva des del curs acadèmic 2022-2023  
La present autorització s'inscriurà en el Registre de Centres Docents de la Comunitat Valenciana.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 3 d'agost de 2022  
  
El secretari autonòmic d'Educació   
i Formació Professional (p. d. R. 13.04.2022),  
MIGUEL SOLER GRACIA